CELEX: 62017CN0382
Language: ro
Date: 2017-06-26 00:00:00
Title: Cauza C-382/17: Acțiune introdusă la 26 iunie 2017 – Comisia Europeană/Republica Portugheză

21.8.2017   
            
            
               RO
            
            
               Jurnalul Oficial al Uniunii Europene
            
            
               C 277/27
            
         Acțiune introdusă la 26 iunie 2017 – Comisia Europeană/Republica Portugheză
   (Cauza C-382/17)
   (2017/C 277/40)
   Limba de procedură: portugheza
   
      Părțile
   
   
      Reclamantă: Comisia Europeană (reprezentanți: P. Costa de Oliveira și L. Nicolae, agenți)
   
      Pârâtă: Republica Portugheză
   
      Concluziile reclamantei
   
   
               —
            
            
               Declararea faptului că Republica Portugheză nu și-a îndeplinit obligațiile care îi revin în temeiul articolului 8 alineatul (1) din Directiva 2009/21/CE (1) a Parlamentului European și a Consiliului din 23 aprilie 2009 privind respectarea obligațiilor statelor de pavilion, întrucât nu a dezvoltat, nu a pus în aplicare și nu a menținut, până la 17 iunie 2012, un sistem de gestionare a calității pentru părțile operative ale activităților administrației proprii legate de statul de pavilion, certificat în conformitate cu standardele internaționale aplicabile în materie de calitate;
            
         
               —
            
            
               obligarea Republicii Portugheze la plata cheltuielilor de judecată.
            
         
      Motivele și principalele argumente
   
   Articolul 8 alineatul (1) din directivă stabilește în mod clar că statele membre trebuie să dezvolte, să pună în aplicare și să mențină respectivul sistem de gestionare a calității până la 17 iunie 2012.
   Suntem în iunie 2017 și Republica Portugheză continuă să nu se conformeze articolului menționat.
   Procedând astfel, administrația portugheză compromite obiectivele urmărite de directivă, punând în pericol siguranța maritimă și protecția mediului. În plus, comportamentul administrației portugheze implică riscul de a crea un avantaj concurențial neloial pentru flota portugheză în raport cu flota altor state membre.
   
      (1)  JO 2009, L 131, p. 132.